ফিফা বিশ্বকাপ
প্রথম বিশ্বকাপের প্রথম দুটি ম্যাচ একসঙ্গে অনুষ্ঠিত হয় যাতে অংশ নেয় ফ্রান্স ও মেক্সিকো এবং যুক্তরাষ্ট্র ও বেলজিয়াম। ফ্রান্স ৪-১ এবং যুক্তরাষ্ট্র ৩-০ ব্যবধানে এতে জয়ী হয়। বিশ্বকাপের ইতিহাসে প্রথম গোল করেন ফ্রান্সের লুসিয়েন লরেন্ত। ফাইনালে ৯৩,০০০ দর্শকের সামনে উরুগুয়ে আর্জেন্টিনাকে ৪-২ ব্যবধানে হারিয়ে প্রথম বিশ্বকাপ জয়ের গৌরব লাভ করে।
১৯৮২ ফিফা বিশ্বকাপ
১৯৮২ বিশ্বকাপের ফাইনালে জার্মানির সঙ্গে তারদেল্লির গোলেই ২-০ গোলে এগিয়ে গিয়েছিল ইতালি। ম্যাচের মাত্র ২১ মিনিট বাকি থাকায় বিশ্বকাপ জয়ের ব্যাপারে নিশ্চিত হয়ে গিয়েছিল দেশটি। আর তাই গোল করেই পুরো মাঠ দৌড়ে বেড়িয়েছিলেন ইতালিয়ান এই খেলোয়াড়। শেষে ৩-১ ব্যবধানে বিশ্বকাপ জিতে নিয়েছিল ইতালি।